የአደጋ መከላከል፣ ምግብ ዋስትና እና ልዩ ድጋፍ የሚሹ አካባቢዎች ኮሚሽን ኮሚሽነር አቶ አማረ ክንዴ ሥርዓተ ቀብር ተፈጸመ፡፡
የአማራ ክልል አደጋ መከላከል፣ ምግብ ዋስትታ እና ልዩ ድጋፍ የሚሹ አካባቢዎች ኮሚሽን ኮሚሽነር አቶ አማረ ክንዴ ባደረባቸው ሕመም ምክንያት በሕክምና ሲረዱ ቆይተው ትናንት ሕይወታቸው አልፏል፡፡ ቤተሰቦቻቸው፣ የሥራ ባለደረቦቻቸውና ወዳጅ ዘመዶቻቸው በተገኙበት በባሕር ዳር ዓባይ ማዶ ቅዱስ ገብርኤል ቤተ ክርስቲያን ሥርዓተ ቀብራቸው ተፈጽሟል፡፡የኮሚሽነር አማረ ክንዴ አጭር የሕይወት ታሪክኮሚሽነር አማረ ክንዴ ከወይዘሮ ድንቄ ከበደ እና ከአቶ ክንዴ ወርቅነህ ኅዳር 21/1959ዓ.ም በምዕራብ ጎጃም ዞን ሜጫ ወረዳ ልዩ ሥሙ ቆለላ ሚካኤል ተወለዱ፡፡ ኮሚሽነር አማረ ክንዴ ዕድሜያቸው ለተምህርት ሲደርስ የ1ኛ እና መለስተኛ 2ኛ ደረጃ ትምህርታቸውን በመርዓዊ ከተማ ተከታትለዋል፡፡የ2ኛ ደረጃ ትምህርታቸውን በባሕር ዳር ከተማ አስተዳደር ጣና ሐይቅ አጠቃላይ 2ኛ ደረጃ ትምህርት ቤት ከ1973 እስከ 1976ዓ.ም ሲከታተሉ ቆይተው በ1977ዓ.ም ወደ ዩኒቨርሲቲ ገብተዋል፡፡ከ1977ዓ.ም አስከ 1980ዓ.ም በቀድሞው የዓለማያ ዩኒቨርሲቲ በዕፅዋት ሳይንስ የመጀመሪያ ዲግሪያቸውን በከፍተኛ ማዕረግ ተመርቀዋል፡፡ ወደ ሥራው ዓለም ከገቡ በኋላ በነበራ ታታሪነት እና የትምህርት ጉጉት በመንግሥት የትምህርት ዕድል በማግኘታቸው ወደ ህንድ ሀገር በማቅናት 1991ዓ.ም እስከ 1992ዓ.ም ለሁለት ዓመታት የ2ኛ ዲግሪያቸውን በአግሮኖሚ የትምህርት ዘርፍ ከፍተኛ ውጤት በማስመዝገብ ተመርቀዋል፡፡ኮሚሽነር አማረ ክንዴ በተለያዩ የመንግሥት መሥሪያ ቤቶች በባለሙያነት እና በኃላፊነት የሥራ ዘርፎች ሕይወታቸው እስካለፈበት የካቲት 19/2012ዓ.ም ድርስ አገልግለዋል፡፡ኮሚሽነር አማረ ክንዴ፡-በተጨማሪም ኮሚሽነር አማረ ክንዴ በተለያዩ የውጭ ሀገራት አጫጭር የሙያ ስልጠናዎች በኬንያ፣ ዩጋንዳ፣ አሜሪካ፣ ስዊዘርላንድ፣ ካናዳ፣ ፊሊፒንስ፣ ታይላንድ፣ እስራኤል እና ሌሎችም ሀገራት ተከታትለዋል፤ የዕውቅና የምሥክር ወረቀቶችንም አግኝተዋል፡፡